
การศึกษารูปแบบของจ่อเลี้ยงหนอนไหมโดยใช้ความรู้เรื่องระบบพิกัดเชิงขั้ว
ที่มีผลต่อการจัดเรียงและปริมาณของรังไหม
นางสาวศิระประภา โสมาบุตร1, นางสาวกมลรัตน์ ศรีคงเพชร1, นายวุฒิพงษ์ ประทุมมา1* และ นางสาวอัจฉรา วันฤกษ์1
โรงเรียนวิทยาศาสตร์จุฬาภรณราชวิทยาลัย มุกดาหาร, ตำบลบางทรายใหญ่, อำเภอเมือง, จังหวัดมุกดาหาร 49000, ประเทศไทย
*E-mail: p.wuttipong@pccm.ac.th

บทคัดย่อ
โครงงานการศึกษารูปแบบของจ่อเลี้ยงหนอนไหมโดยใช้ความรู้เรื่องระบบพิกัดเชิงขั้ว มีวัตถุประสงค์ เพื่อศึกษารูปแบบของจ่อเลี้ยงหนอนไหมโดยใช้ความรู้เรื่องระบบพิกัดเชิงขั้ว และออกแบบและศึกษาประสิทธิภาพจ่อเลี้ยงหนอนไหมโดยใช้ระบบพิกัดเชิงขั้วรูปเส้นเวียนก้นหอยแบบอาร์คิมิดีส และสร้างตัวต้นแบบของจ่อเลี้ยงหนอนไหมที่มีคุณภาพและมีราคาต้นทุนต่ำ โดยทำการศึกษารูปแบบขดและรูปแบบลายของจ่อเลี้ยงหนอนไหมที่แตกต่างกัน จากการศึกษาพบว่า รูปแบบขดมีค่า b เท่ากับ 0.6 และ  เท่ากับ 16.5 ตามสมการเส้นเวียนก้นหอยอาร์คิมิดิส  เหมาะสมในการนำมาสร้างจ่อเลี้ยงหนอนไหมมากที่สุดและเมื่อเปรียบเทียบรูปแบบลายขดของจ่อเลี้ยงหนอนไหมทั้ง 4 รูปแบบ ได้แก่ จ่อพลาสติกทั่วไป จ่อลายสี่เหลี่ยมจัตุรัส จ่อลายสี่เหลี่ยมขนมเปียกปูน และจ่อลายหกเหลี่ยม โดยเปรียบเทียบอัตราเร็วในการเข้าจ่อของหนอนไหมโดยใช้การวิเคราะห์ความแปรปรวนทางเดียว พบว่ามีค่า p > 0.05 และเปรียบเทียบสัดส่วนเปอร์เซ็นต์เปลือกรังของรังไหมโดยใช้การวิเคราะห์ข้อมูลแบบไคสแควร์ พบว่ามีค่า p > 0.05 ซึ่งสามารถสรุปได้ว่ามีอัตราเร็วในการเข้าจ่อของหนอนไหมและสัดส่วนเปอร์เซ็นต์เปลือกรังของรังไหมไม่แตกต่างกัน ดังนั้น ตัวต้นแบบของจ่อเลี้ยงหนอนไหมสามารถลดต้นทุน และนำมาใช้งานได้จริงได้
คำสำคัญ: หนอนไหม (silkworm) ,จ่อเลี้ยงหนอนไหม (cocooning frame),ระบบพิกัดเชิงขั้ว (Polar Coordinate System) 

The 6*"PCSHS Science Symposium 2026
“Driving the Future with Scientific Innovation”

